Document ID: /roh_data/filtered/fineweb-2-filterrobots_roh.jsonl.gz/7583

Quai vala dentant mo en connex cun la statistica. Patentas han els vendì radund 350, l'interess è pia stà grond e quai è impurtant. Era n'hai dat naginas reacziuns negativas durant ils 20 dis durant ils mais schaner fin mars, di Antonio Walther.
Tge din Pro Lej da Segl e chantun?
In'impressiun ch’era Jost Fallet, il president da la Pro Lej da Segl ha. L'entschatta saja la societad stada fitg sceptica, perquai ch'els na vesian betg il senn d'era stuair pestgar l'enviern.
Il ruaus dals pestgs n’è betg vegnì disturbà.
La finamira dal project, numnadamain da reducir la populaziun dal Namaycush, n'è er betg vegnida ademplida.
Tenor il chantun na possian ins il mument anc betg dir co ch’il futur dal project vesia or. L'onn proxim vegn almain puspè pestgà. Tge che capitia suenter, saja il mument anc avert. Quai ha ditg il survegliader da pestga Reto Gritti.
RR actualitad 12:00